**Gospodinjstvo (25.5. – 29.5.2020)**

Šestošolci!

Danes pa nadaljujemo z BONTONOM PRI MIZI in PRAVILI OBNAŠANJA ZA MIZO.

Pošiljam vam vsa pravila, ki se jih moramo držati in vsak obrok zaužiti kulturno, še posebej če smo v restavraciji ali na obisku.

**NALOGA:** Iz listov izreži vsako pravilo posebej, lahko ga pobarvaš in iz njih izdelaj plakat. Poišči doma kakšen list od koledarja (ne kupuj listov!!!) in čim lepše izdelaj plakat. Nič ne prepisuj, da ne boš imel-a preveč dela, samo izreži in oblikuj plakat, lahko še kaj narišeš, nalepiš kakšno sliko…

Plakat slikaj in mi **ga pošlji do 29.5.2020!!!** Nekateri zelo zamujate s pošiljanjem, kar se bo upoštevalo pri oceni (žal)!

Lepo bodite do takrat, kose spet vidimo v šoli???

N. Pratnekar

**1. Za mizo vedno sedimo s čistimi rokami, v čistem oblačilu.**

**2. Med obedom nimamo vključenega mobilnega telefona.**

 **3. Vedno sedimo na celotni površini stola ter sedimo vzravnano.**

 **S komolci se ne naslanjamo na mizo.**

 **4. Med obedom ne beremo časopisov, revij.**

 **5. Jedilni pribor držimo med palcem, kazalcem in sredincem na zgornjih dveh tretjinah držala.**

 **6. Noža ne oblizujemo, hrane ne nalagamo na nož in nosimo v usta.**

 **7. Če vmes prekinemo z uživanjem hrane, jedilni pribor na krožniku prekrižamo.**

 **8. Zobotrebcev za mizo ne uporabljamo, prav tako si pri tem ne pomagamo s prsti ali nohti.**

 **9. Če damo v usta prevročo hrano, je ne vračamo nazaj na žlico, temveč popijemo požirek hladne vode.**

 **10. Če močno kašljamo, odidemo od mize in se izkašljamo.**

**11. Preden sedete za mizo, se odpravite v toaletne prostore in si umijte roke.**

 **12. Na stolu sedite čim bolj vzravnano s komolci ob telesu.**

 **13. Kakršnikoli glasovi, ki so posledica prebavnih motenj ali drugih telesnih nadlog, so prepovedani.**

 **14. Grizenje nohtov in vrtanje po nosu sta strogo prepovedana.**

 **15. Če nastane potreba po očiščenju nosa, si ga čim tišje obrišite z žepnim robcem. Nikakor za to ne uporabite prtička. Še bolje pa je, če se opravičite in odidite od mize ter si očistite nos na samem v diskretnem okolju.**

 **16. Cmokanje, počasno srebanje in srkanje, niso geste uglajenega vedenja niti dokaz, da vam jed še posebej tekne. Gre bolj za izraz skrajne nevljudnosti do drugih gostov pri mizi.**

 **17. Zehanje in široko odpiranje ust ne sodi za mizo. V kolikor zehanje težko zadržite, delajte to čim manj opazno.**

 **18. Skrajno nevljudno je šepetanje sosedu za mizo na uho, kot pa tudi preveč glasno govorjenje in smejanje. Vedno govorite normalno glasno.

19. Pri obedu v obliki samopostrežnega bifeja, si nikakor ne naložite krožnika preveč zvrhanega. Postrezite si raje večkrat po malem, sicer boste dajali vtis sestradanosti!**

 **20. Ne pretiravajte (zlasti velja za ženske) z uporabo premočnih parfumov in toaletnih vodic. Pri mizi morajo prevladovati prijetne vonjave jedi!**

 **21. In ne pretiravajte s posebnimi željami, kritikami niti pohvalami!**

**22. Kar hočemo vzeti iz mize ali postaviti na mizo, primemo z desno roko, a takoj nato damo v levo roko, ker mora biti desnica prosta.**

**23. Vse jedi ponudimo iz leve gostove strani, iz mize pa odnesemo vse iz desne gostove strani.**

**24. Jedilno orodje primemo vedno na sredini ali na spodnjem koncu.**

**25. Pribor vedno prinesemo na prtičku ali na krožniku.**

**26. Kozarce in skodelice postavljamo na gostovo desno stran.**

**27. Kruh prinesemo vedno v košari, pokriti s servieto ali prtičkom.**

**28. Za vsako jedjo pospravimo šele, ko vsi nehajo jesti.**

**29. Z jedjo postrežemo najprej najstarejši oz. najuglednejši osebi in šele nato vsem ostalim.**

**30. Drobtinice pometemo iz mize s posebno krtačko na lopatico, nikakor pa ne na tla.**

**31. Umijemo si roke in se čisto oblečemo.**

**32. Usedemo se, kamor nam pokažejo in, ko nas povabijo za mizo.**

**33. S stolom ne drsamo po tleh.**

**34. Juho jemo neslišno in pri nobeni jedi ne cmokamo.**

**35. Jesti začnemo, ko začne gostitelj ali najstarejša oseba.**

**36. Prtič iz blaga si pogrnemo na kolena.**

**37. Jedi ne zahtevamo drugič sami, ampak počakamo, da nam jo ponudijo.**

**38. Po obroku vstane prvi gostitelj in nas povabi v sosednji prostor.**